આ વિશે સ્થાનિક રહેવાસી સુદર્શન માંડલિકે મિડ-ડે LOCALને કહ્યું હતું કે ‘ઉપેન્દ્રનગરમાં નો પાર્કિંગનું મોટું બોર્ડ લગાવ્યું હોવા છતાં સ્ટેશનથી આવતાં બહારનાં વાહનો અહીં અંદર ગમે એમ પાર્ક કરવામાં આવે છે. આ વિસ્તાર નાનો છે અને નાના વિસ્તારમાં જ્યાં જગ્યા મળે ત્યાં પાર્કિંગ થતું હોવાને કારણે ચાલવામાં તો તકલીફ થાય જ છે એ સિવાય આગ લાગે ત્યારે અથવા પેશન્ટ માટે ઍમ્બ્યુલન્સ અંદર લઈ જવી હોય એવા સમયે ફાયર-બ્રિગેડ કે ઍમ્બ્યુલન્સ જેવાં વાહનો પણ અંદર આવી શકતાં નથી. છેલ્લે ગણપતિના તહેવારમાં અહીં આગ લાગવાની ઘટના બની હતી ત્યારે પાર્ક કરેલાં વાહનોને કારણે આગ બુઝાવવા ફાયર-બ્રિગેડ અંદર જઈ શકી નહોતી.’